10.8.2022
ET
Euroopa Liidu Teataja
L 208/5
KOMISJONI RAKENDUSMÄÄRUS (EL) 2022/1387, 9. august 2022, millega muudetakse rakendusmäärust (EL) 2022/58, millega kehtestatakse pärast Euroopa Parlamendi ja nõukogu määruse (EL) 2016/1036 artikli 11 lõike 2 kohast aegumise läbivaatamist Hiina Rahvavabariigist, Jaapanist, Korea Vabariigist, Venemaa Föderatsioonist ja Ameerika Ühendriikidest pärit teatavate elektrotehnilisest räniterasest suundorienteeritud struktuuriga lehtvaltstoodete impordi suhtes lõplik dumpinguvastane tollimaks
EUROOPA KOMISJON,
võttes arvesse Euroopa Liidu toimimise lepingut, võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed, (1) eriti selle artikli 14 lõiget 1, ning arvestades järgmist: (1)
Hiina Rahvavabariigist, Jaapanist, Korea Vabariigist, Venemaa Föderatsioonist ja Ameerika Ühendriikidest pärit teatavate elektrotehnilisest räniterasest suundorienteeritud struktuuriga lehtvaltstoodete impordi suhtes kohaldatakse komisjoni rakendusmäärusega (EL) 2022/58 (2) kehtestatud lõplikku dumpinguvastast tollimaksu.
(2)
Ameerika Ühendriikides asuv äriühing AK Steel Corporation („taotleja“), mille TARICi (3) lisakood on C044 ja mille elektrotehnilisest räniterasest suundorienteeritud struktuuriga lehtvaltstoodete ekspordi suhtes liitu kohaldatakse 22 % suurust väärtuselist dumpinguvastast tollimaksu, teatas komisjonile 7. juulil 2021, et ta on muutnud oma nime, mis on nüüd Cleveland-Cliffs Steel Corporation (asukohaga Ohio, Ameerika Ühendriigid).
(3)
See äriühing palus komisjonil kinnitada, et nimemuutus ei mõjuta tema õigust individuaalsele dumpinguvastasele tollimaksule, mida tema suhtes eelmise nime all kohaldati.
(4)
Komisjon palus äriühingul vastata 20. augustil 2021 esitatud küsimustikule.
Täiendavad selgitused esitati 3. jaanuaril 2022.
(5)
Komisjon vaatas saadud teabe läbi ja jõudis järeldusele, et nimemuutus on asjaomastes ametiasutustes nõuetekohaselt registreeritud ning uusi suhteid teiste äriühingurühmadega, mida komisjon ei ole uurinud, ei ole selle tagajärjel loodud.
(6)
Komisjon hindas muu hulgas järgmisi taotleja saadetud lisadokumente: nime muutmise tõend, ettevõtte registreeri­ misdokumendid ja auditeeritud finantsaruanded.
Taotluse osas konsulteeriti liidu tootmisharuga, kuid märkusi ei saadud.
(7)
Seega ei mõjuta nimemuutus rakendusmääruse (EL) 2022/58 järeldusi ega eelkõige äriühingu suhtes kohaldatava väärtuselise dumpinguvastase tollimaksu määra.
(8)
Nimemuutus peaks jõustuma kuupäevast, mil äriühing teatas komisjonile oma nime muutmisest (nagu on märgitud põhjenduses 2).
(9)
Võttes arvesse eelmises põhjenduses esitatud kaalutlusi, pidas komisjon asjakohaseks muuta rakendusmäärust (EL) 2022/58, et võtta arvesse selle äriühingu muutunud nime, kellele oli varem määratud TARICi lisakood C044.
(1) ELT L 176, 30.6.2016, lk 21.
(2) Komisjoni 14. jaanuari 2022. aasta rakendusmäärus (EL) 2022/58, millega kehtestatakse pärast Euroopa Parlamendi ja nõukogu määruse (EL) 2016/1036 artikli 11 lõike 2 kohast aegumise läbivaatamist Hiina Rahvavabariigist, Jaapanist, Korea Vabariigist, Venemaa Föderatsioonist ja Ameerika Ühendriikidest pärit teatavate elektrotehnilisest räniterasest suundorienteeritud struktuuriga lehtvaltstoodete impordi suhtes lõplik dumpinguvastane tollimaks (ELT L 10, 17.1.2022, lk 17).
(3) Euroopa Liidu integreeritud tariifistik.